டிசிப்ரோசியம் அசிட்டைலசிட்டோனேட்டு

டிசிப்ரோசியம் அசிட்டைலசிட்டோனேட்டு (Dysprosium acetylacetonate) என்பது Dy(C5H7O2)3(H2O)n என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
டிசிப்ரோசியம்அல்லது டிசிப்ரோசியம் ஐதரைடுடன் அசிட்டைலசிட்டோனைச் சேர்த்து வினைபுரியச் செய்வதன்  மூலம் டிசிப்ரோசியம் அசிட்டைலசிட்டோனேட்டைத் தயாரிக்கலாம். Dy(acac)3·EtOH·0.5Hacac (இங்குள்ள Hacac என்பது அசிட்டைலசிட்டோனைக் குறிக்கும்) அணைவுச் சேர்மத்தை அசிட்டைலசிட்டோனின் எத்தனால் கரைசலில் டிசிப்ரோசியம் நேர்மின்வாயாகக் கொண்டு மின்னாற்பகுப்பு செய்வதன் மூலம் பெறலாம். Dy(acac)3·EtOH மூலம் இதை சூடேற்றி டிசிப்ரோசியம் அசிட்டைலசிட்டோனேட்டு சேர்மத்தைப் பெறலாம்.Kostyuk, N. N.; Shirokii, V. L.; Vinokurov, I. I.; Maier, N. A. Electrochemical synthesis of dysprosium(III) acetylacetonate complex and its thermolysis. Zhurnal Obshchei Khimii, 1994. 64 (9): 1432-1434. . 

பண்புகள்
டிசிப்ரோசியம் அசிட்டைலசிட்டோனேட்டு ஒரு நிறமற்ற திடப்பொருளாகும். இதன் நீரற்ற வடிவம் வறண்ட வளிமண்டலத்தில் நிலைப்புத்தன்மையுடன் காணப்படும். ஈரப்பதமான காற்றில் நீரேற்றை உருவாக்குகிறது.Trembovetskii, G. V.; Martynenko, L. I.; Murav'eva, I. A.; Spitsyn, V. Synthesis and study of volatile rare earth acetylacetonates. Doklady Akademii Nauk SSSR, 1984. 277 (6): 1411-1414. ISSN: 0002-3264.  இது அசிட்டோநைட்ரைலின் மெத்தனால் கரைசலில் Dy(acac)3·2CH3OH மற்றும் Dy(acac)3·CH3OH·CH3CN  ஆகியவற்றை உருவாக்கும்.Pod'yachev, S. N.; Mustafina, A. R.; Vul'fson, S. G. Structure of tris(acetylacetonato)dysprosium and its monoadduct with acetonitrile in a methanol solution. Zhurnal Neorganicheskoi Khimii, 1994. 39 (1): 67-70. . 

பயன்கள்
நார்போர்னென் மற்றும் கார்பன் டெட்ராகுளோரைடு ஆகிய சேர்மங்களின் கூட்டு வினையை  வினையூக்கம் செய்ய  டிசிப்ரோசியம் அசிட்டைலசிட்டோனேட்டு பயன்படுத்தப்படுகிறது.  இதன் இருநீரேற்று  எக்சுகதிர் படிகவியல் மூலம் வகைப்படுத்தப்படுகிறது.

மேற்கோள்கள்

பகுப்பு:டிசிப்ரோசியம் சேர்மங்கள்
பகுப்பு:அசிட்டைலசிட்டோனேட்டு அணைவுகள்